***The Key to Rebecca*** (sh. ***Ključ za Rebeccu***) je špijunski roman britanskog književnika Kena Folletta objavljen 1980. godine. Kao i njegov prethodni hit *Eye of the Needle*, i ovaj je roman radnjom smješten u doba drugog svjetskog rata, odnosno u Kairo za vrijeme sjevernoafričke kampanje 1942. kada na Egipat pod britanskom vlašću nadire osovinska vojska pod Erwinom Rommelom. U romanu su zasluge za Rommelove uspjehe pripisane protagonistu po imenu Alex Wolff, koji je opisan kao vrhunski njemački špijun odrastao u Egiptu, koji se savršeno snalazi kako u visokom kairskom društvu i među pustinjskim Beduinima, te najvažnije podatke odašilje koristeći šifru temeljenu na romanu *Rebecca* Daphne du Maurier. Radnja prati napore britanskog kontraobavještajca Williama Vandama da prije odlučujuće bitke locira i uhvati Wolffa, koji, pak, ne preza od ničega kako bi izvršio svoju misiju.

Follett je roman počeo pisati inspiriran stvarnim događajima, za koje je doznao istražujući građu za *Eye of the Needle*, odnosno slučajem Johannesa Epplera, njemačkog obavještajca infiltiriranog u Kairo 1942. uz pomoć mađarskog grofa i pustolova Laszla Almasyja. Slučaj samog Epplera je prije toga bio ekraniziran u britanskom filmu *Foxhole in Cairo* 1960. godine. Follett je u svom roman začinio mnogim fiktivnim detaljima, učinivši protagonista mnogo egzotičnijim i opasnijim nego što je to bila ličnost u stvarnom životu. Neki od detalja su, međutim, temeljeni na stvarnim događajima, uključujući učešće budućeg egipatskog predsjednika Anwara el Sadata koji se pojavljuje kao jedan od likova u romanu.

Godine 1985. je roman adaptiran u dvodijelnu televizijsku mini-seriju u režiji Davida Hemmingsa gdje su glavne uloge tumačili David Soul i Cliff Robertson.

Roman je 1987. objavljen u Jugoslaviji u prijevodu Mignon Mihaljević i izdanju riječke izdavačke kuće *Otokar Keršovani*.

Vanjske veze
------------

* Ken Follett's official website's page for *The Key to Rebecca* Arhivirano 2012-09-06 na Wayback Machine-u
* *The Key to Rebecca* na sajtu IMDb

| * p
* r
* u
Djela Kena Folletta |
| --- |
| Romani | 
* *The Modigliani Scandal* (1976)
* *Paper Money* (1977)
* *Eye of the Needle* (1978)
* *Triple* (1979)
* *The Key to Rebecca* (1980)
* *The Man from St. Petersburg* (1982)
* *Lie Down with Lions* (1986)
* *Night Over Water* (1991)
* *A Dangerous Fortune* (1993)
* *The Third Twin* (1996)
* *The Hammer of Eden* (1998)
* *Code to Zero* (2000)
* *Jackdaws* (2001)
* *Hornet Flight* (2002)
* *Whiteout* (2004)

 |
| Historijski romani | 
* *The Pillars of the Earth* (1989)
* *A Place Called Freedom* (1995)
* *World Without End* (2007)

 |
| Trilogija "Century" | 
* *Fall of Giants* (2010)
* *Winter of the World* (2012)

 |
| Publicistika | 
* *On Wings of Eagles* (1983)

 |
| Serija Apples Carstairs (kao Simon Myles) | 
* *The Big Needle* (1974)
* *The Big Black* (1974)
* *The Big Hit* (1975)

 |
| Serija Piers Roper (kao Ken Follett) | 
* *The Shakeout* (1975)
* *The Bear Raid* (1976)

 |
| Novelizacije (kao Bernard L. Ross) | 
* *Amok: King of Legend* (1976)
* *Capricorn One* (1978)

 |
| Dječje knjige (kao Martin Martinsen) | 
* *The Mystery Hideout* (1976)
* *The Power Twins* (1976)

 |